DECRETO CORRECCIÓN ERRO MATERIAL BASES DE SELECCIÓN
ADMINISTRACIÓN LOCAL — Municipal — Ponteareas (Persoal, oposicións, 30/12/2021)

Advertido erro de transcrición nos documentos, no importe da taxa de dereitos de exame, e de conformidade co artigo 109.2 da Lei 39/2015, do 1 de outubro de 2015, do Procedemento Administrativo Común das Administracións Públicas, procédese a corrixilo. PRIMEIRO: Rectificar o erro material advertido nas bases específicas polas que se rexerán o proceso selectivo mencionados: Onde di: b) Xustificante de ter aboada a taxa de 40 euros por dereitos de exame ou certificado de discapacidade ou inscrición no servizo público de emprego que de dereito á exención ou de ser o caso recoñecemento da condición de familia numerosa para gozar da bonificación do 50% na taxa por dereitos de exame. Debería Dicir: b) Xustificante de ter aboada a taxa de 45 euros por dereitos de exame ou certificado de discapacidade ou inscrición no servizo público de emprego que de dereito á exención ou de ser o caso recoñecemento da condición de familia numerosa para gozar da bonificación do 50% na taxa por dereitos de exame. Onde di: Taxa por Dereitos de Exame. De conformidade co previsto na Ordenanza Fiscal Reguladora da Taxa por dereitos de Exame (BOPPO nº 28 – Xoves, 11 de febreiro do 2010, podendo ser consultada na páxina web “www.ponteareas. gal”), a taxa, que ascende a 40 euros, farase efectiva en réxime de autoliquid ación. Debería Dicir: Taxa por Dereitos de Exame. de conformidade co previsto na Ordenanza Fiscal Reguladora da Taxa por dereitos de Exame (BOPPO nº 28 – Xoves, 11 de febreiro do 2010, podendo ser consultada na páxina web “www.ponteareas. gal”), a taxa, que ascende a 45 euros, farase efectiva en réxime de autoliquidación. SEGUNDO. Dispoñer a publicación desta Resolución no BOPPO, na sede electrónica do Concello de Ponteareas e na páxina web municipal http://ponteareas.gal/. TERCEIRO.- Contra o presente Decreto que pon fin á vía administrativa poderá interpoñerse calquera dos recursos que se indican a continuación: I.- Recurso potestativo de reposición ante o mesmo órgano que ditou o presente Decreto, no prazo dun mes desde o día seguinte ao da publicación do mesmo no Boletín Oficial da provincia (artigos 112, 115, 116, 123 e 124 da Lei 39/2015, do 1 de outubro de 2015, do Procedemento Administrativo Común das Administracións Públicas). Transcorrido un mes desde a interposición do recurso sen que se dite e notifique a súa resolución entenderase desestimado por silencio administrativo, podendo neste caso interpoñer contra a desestimación presunta recurso contencioso administrativo dentro do prazo de seis meses. II.- Recurso contencioso-administrativo no prazo de dous meses desde o día seguinte ao da publicación do presente Decreto. En ambos os casos, o recurso contencioso-administrativo interpoñerase perante o xulgado do Contencioso-Administrativo en cuxa circunscrición teña o seu domicilio o demandante ou se ache a sede do órgano autor do acto impugnado, a elección daquel (artigos 8.1 e 14.1.2ª da Lei 29/1998, do 13 de xullo, reguladora da Xurisdición Contencioso-Administrativa). III.- Todo iso sen prexuízo de que o interesado exercite calquera outro recurso que estime procedente (artigo 40.2 da Lei 39/2015, do 1 de outubro de 2015, do Procedemento Administrativo Común das Administracións Públicas). Ponteareas, documento asinado electronicamente. A Alcaldesa Mª Cristina Fernández Davila